Pema e jetës

parapamje| Paraqitje e Pemës së jetës nga shekulli XVII në Pallatin Shaki Khans, Azerbajxhan
Pema e jetës është një lloj metafore themelore shumë e rëndësishme mitologjike, teologjike, filozofike dhe shkencore (biologjike dhe gjenealogjike). Ajo është e lidhur ngushtë me konceptin e pemës së diturisë, pemës biologjike, pemës gjenealogjike dhe pemës së shenjtë. 

 Përmbledhje 
Pema e diturisë, që lidhet me qiellin dhe botën e nëndheshme dhe pema e jetës, që lidh të gjitha format e krijimit, janë që të dyja format e pemës botërore ose pemës kozmike. Pemë të ndryshme të jetës rrëfehen në folklor, kulturë dhe fiksion, shpesh në lidhje me pavdekësinë ose pjellorinë. Ato e kishin zanafillën në simbolikën e hershme mitologjike dhe fetare.

Pemët kanë pasur një domethënie kuptimore në shumë prej mitologjive të botës antike prandaj atyre u janë dhënë kuptime të thella dhe të shenjta përgjatë epokave. Qeniet njerëzore, duke vëzhguar rritjen dhe vdekjen e pemëve, pastaj lindjen dhe vdekjen vjetore dhe ringjalljen e gjetheve të tyre, shpesh i kanë parë ato si simbole të fuqishme të rritjes, vdekjes dhe rilindjes. Pemët me gjelbërim të përhershëm, të cilat kryesisht qëndrojnë të gjelbërta gjatë gjithë këtyre cikleve, ndonjëherë konsiderohen simbole të përjetësisë, pavdekësisë ose pjellorisë. Pema e jetës ose pema botërore dhe imazhi i saj gjenden pothuajse në gjitha mitologjitë e botës. 

Pema biologjike e jetës si koncept është paraqitur nga Darvini në veprën e tij me titull Origjina e llojeve (1859).  Pema e jetës ose pema universale e jetës siq paraqitet nga Darvini është një lloj metafore, modeli dhe mjeti hulumtues (kërkimoro-shkencor) metodologjik i përdorur për të shqyrtuar evolucionin e jetës si dhe për të përshkruar marrëdhëniet midis organizmave, të gjallë dhe atyre të zhdukur. 

 Shih edhe 
 Bimësia
 Botanika
 Pemëtaria
 Pema familjare
 Rrapi i Hipokratit
 Pema e Vitit të Ri
 Pema e Pitagorës
 Rrapi i Mashkullores
 Pema Evropiane e Vitit
 Rrapi i Marashit në Prizren

 Literatura 


 Giovino, Mariana (2007). The Assyrian Sacred Tree: A History of Interpretations, page 129. Saint-Paul. 




 Lidhje të jashtme 

 Tree of Life Web Project  - explore complete phylogenetic tree interactively
 Tree of Life Evolution Links species on Earth through a shared evolutionary history
 Science journal issue - Issue devoted to the tree of life.
 The Tree of Life by Garrett Neske, The Wolfram Demonstrations Project: "presents an interactive tree of life that allows you to explore the relationships between many different kinds of organisms by allowing you to select an organism and visualize the clade to which it belongs."

Kategoria:Pemë
Kategoria:Pemë në mitologji
Kategoria:Pavdekësi